Samfundsforsker Johannes Andersen fra Aalborg Universitet kritiserer sin egen ledelse for at bruge for mange ressourcer på papirnusseri.

Universitetets ledelse skal sige fra over for endeløse indberetninger og kvalitetsmålinger til videnskabsministeriet. Sådan lyder kritikken fra samfundsforsker Johannes Andersen. - Vi har været de pæne drenge. Men vi har brug for nogle uartige drenge i klassen. Vi har brug for nogle rektorer, der siger fra, siger han til P4 Nordjylland. Johannes Andersen frygter, at de tidskrævende kvalitetsmålinger vil tage overhånd og reelt ende med universitetet må lukke. Rektor Finn Kjærsdam afviser at sige fra overfor indberetningerne. - De ressourcer vi får, de udløses af, hvad vi indberetter, så er der ingen til at lave kvalitet, hvis vi ikke får resurserne, siger han til radioen.